stanford-oval/wikipedia huggingface dataset:
IPsec
Standardit

IPsec on määritelty pakolliseksi IPv6:een, nykyisen Internet-protokollan seuraajaan. Sitä voi käyttää myös nykyisen IPv4:n kanssa ilman, että välissä olevien reitittimien tarvitsee osata IPsec-protokollia. Tämänhetkiset IPsec-protokollat on määritelty RFC-dokumenteissa
RFC 2401 - Security Architecture for the Internet Protocol
RFC 2402 - IP Authentication Header
RFC 2403 - The Use of HMAC-MD5-96 within ESP and AH
RFC 2404 - The Use of HMAC-SHA-1-96 within ESP and AH
RFC 2405 - The ESP DES-CBC Cipher Algorithm With Explicit IV
RFC 2406 - IP Encapsulating Security Payload (ESP)
RFC 2407 - The Internet IP Security Domain of Interpretation for ISAKMP
RFC 2408 - Internet Security Association and Key Management Protocol (ISAKMP)
RFC 2409 - The Internet Key Exchange (IKE)
RFC 2410 - The NULL Encryption Algorithm and Its Use With IPsec
RFC 2411 - IP Security Document Roadmap
RFC 2412 - The OAKLEY Key Determination Protocol
RFC 3715 - IPsec-Network Address Translation (NAT) Compatibility Requirements
RFC 3947 - Negotiation of NAT-Traversal in the IKE
RFC 3948 - UDP Encapsulation of IPsec ESP Packets
RFC 4301 (korvaa: RFC 2401) - Security Architecture for the Internet Protocol
RFC 4302 (korvaa: RFC 2402) - IP Authentication Header
RFC 4303 (korvaa: RFC 2406) - IP Encapsulating Security Payload (ESP)
RFC 4304 - Extended Sequence Number (ESN) Addendum to IPsec Domain of Interpretation (DOI) for Internet Security Association and Key Management Protocol (ISAKMP)
RFC 4305 (korvaa: RFC 2404 ja RFC 2406) - Cryptographic Algorithm Implementation Requirements for Encapsulating Security Payload (ESP) and Authentication Header (AH)
RFC 4306 (korvaa: RFC 2407, RFC 2408 ja RFC 2409) - Internet Key Exchange (IKEv2) Protocol
RFC 4307 - Cryptographic Algorithms for Use in the Internet Key Exchange Version 2 (IKEv2)
RFC 4308 - Cryptographic Suites for IPsec
RFC 4309 - Using Advanced Encryption Standard (AES) CCM Mode with IPsec Encapsulating Security Payload (ESP)
IKE:stä ollaan kehittämästa uutta IKEv2-versiota.
Huomaa, että aikaisemmin IPsec kirjoitettiin usein myös IPSec isolla S-kirjaimella, mutta kirjoitusmuoto pienellä s-kirjaimella on standardeissa käytetty oikea muoto.
IPsec-protokollan käyttö

IPsec-protokollat toimivat OSI-mallin verkkokerroksen tasolla, minkä ansiosta ne sopivat muidenkin kuin TCP-pohjaisten protokollien suojaamiseen. Pääasiassa tämä tarkoittaa UDP-pohjaisia sovelluksia, ICMP-kontrolliviestejä sekä reitityksessä ja tunneloinnissa käytettyjä IP-protokollia kuten GRE:tä, OSPF:aa ja niin edelleen. Verrattaessa kuljetuskerroksen protokolliin, kuten SSLään, haittapuolena on se, että IPsec-protokollien pitää pystyä hallitsemaan myös vakaus- ja fragmentoitumisongelmat, jotka yleensä on hoidettu korkeammalla tasolla, TCP- eli kuljetuskerroksella.
IPsec-protokollaa voidaan käyttää vaihtoehtoisesti joko
yhteydenpitokanavan turvaamiseen, jolloin useiden koneiden tai jopa koko lähiverkon liikenne ohjataan yhden pisteen (esimerkiksi palomuurin) kautta, jossa lähtevä liikenne salataan ja vastaavasti paluuliikenne puretaan, tai
pakettiliikenteen turvaamiseen koko matkalle lähettäjältä vastaanottajalle, jolloin päätepisteiden tietokoneet hoitavat salauksen vaatiman prosessoinnin.
IPsec-protokollaa voidaan käyttää VPN-ratkaisun eli näennäisen yksityisverkon rakentamiseen kummallakin tavalla. On huomioitava että saavutettava tietoturva eroaa huomattavasti näiden kahden mallin välillä.
Päästä päähän turvattujen yhteyksien yleistyminen Internetissä on ollut hitaampaa kuin on odotettu. Luottamuksellisen tiedonsiirron tarpeet on täytetty erillisratkaisuilla tai TLS-protokollalla.
Toteutukset

IPsec sisältyy uudempiin Windows-versioihin, kuten myös useisiin kaupallisiin Unix-toteutuksiin, kuten esimerkiksi Solaris-käyttöjärjestelmään. Linux-käyttöjärjestelmässä yleisimmät toteutukset ovat FreeS/WAN-toteutuksesta johdetut Libreswan, Openswan ja Strongswan. IPsec on hyvin tuettu Linux-käyttöjärjestelmäytimen versiosta 2.6 lähtien.
Aiheesta muualla

IETF:n IPsec-työryhmä on päätetty, arkistosivu
IPsec-työryhmällä on silti tärkeitä aktiivisia draftejä!
IETF:n aktiiviset tietoturvatyöryhmät
Free S/WAN -projektin kotisivu
Libreswan -projektin kotisivu
Openswan -projektin kotisivu
strongSwan -projektin kotisivu
Joensuun Maila-Pojat

Joensuun Maila-Pojat, JMP, oli joensuulainen jääpallo- ja pesäpalloseura. JMP on pelannut jääpallon SM-sarjassa kahdeksan kauden ajan. Sen paras sijoitus on vuodelta 1954, jolloin se sijoittui neljänneksi, yhden pisteen mestaruuden voittanutta WP-35:ttä jäljessä. Kausi 1969-1970 oli JMP:n viimeinen SM-sarjassa.
JMP:n jääpallojoukkueen kotikenttä oli Mehtimäen niin sanottu takakenttä eli nykyinen pesäpallostadion.
Japanin ralli 2010

|  Japanin ralli 2010 |
| --- | --- |
 10. osakilpailu 13 osakilpailusta kaudella 2010. 
Ajankohta:  9.−12. syyskuuta 2010
Pituus:  26 erikoiskoetta, 301,12 km


Palkintokoroke
Voittaja:   Sébastien Ogier  Julien Ingrassia  (Citroën World Rally Team)
Toinen:   Petter Solberg  Chris Patterson  (Petter Solberg)
Kolmas:   Jari-Matti Latvala  Miikka Anttila  (Ford World Rally Team)
Japanin ralli 2010 (virallisesti Rally Japan 2010) oli Rallin MM-sarjan kauden 2010 10. osakilpailu, joka ajettiin 9.−12. syyskuuta.
Sébastien Ogier aloitti viimeisen päivän kolmannella sijalla 5,4 sekunnin päässä johdossa olleen Petter Solbergin perässä, mutta siirtyi johtoon ajamalla nopeimman ajan Naekawan erikoiskokeella. Solbergin autossa oli iskunvaimentimen ongelma ja Mikko Hirvosella oli tasauspyörästön järjestelmän vika. Dani Sordo oli kolmantena erikoiskokeelle 20 lähtiessä, mutta Jari-Matti Latvala nousi hänen ohitseen.
Erikoiskokeet

Kilpailussa oli 26 erikoiskoetta, joiden yhteispituus oli 301,12 kilometriä. Siirtymiä oli 903,95 kilometriä ja kokonaispituus oli 1205,07 kilometriä.
| Päivä | Kello | Nro | Nimi | Pituus |
| --- | --- | --- | --- | --- |
| 9. syyskuuta | 18:40 | SS 1 | SSS Sapporo 1 | 1,57 km |
| 9. syyskuuta | 18:52 | SS 2 | SSS Sapporo 2 | 1,57 km |
| 10. syyskuuta | 10:23 | SS 3 | Iwanke Long 1 | 26,83 km |
| 10. syyskuuta | 11:27 | SS 4 | Sikot 1 | 27,76 km |
| 10. syyskuuta | 12:15 | SS 5 | Koyka 1 | 3,57 km |
| 10. syyskuuta | 15:03 | SS 6 | Iwanke Long 2 | 26,83 km |
| 10. syyskuuta | 16:07 | SS 7 | Sikot 2 | 27,76 km |
| 10. syyskuuta | 16:55 | SS 8 | Koyka 2 | 3,57 km |
| 10. syyskuuta | 18:34 | SS 9 | SSS Sapporo 3 | 1,57 km |
| 10. syyskuuta | 18:46 | SS 10 | SSS Sapporo 4 | 1,57 km |
| 11. syyskuuta | 10:28 | SS 11 | Nikara Short 1 | 17,68 km |
| 11. syyskuuta | 11:26 | SS 12 | Kamuycep 1 | 33,66 km |
| 11. syyskuuta | 12:22 | SS 13 | Kina 1 | 9,55 km |
| 11. syyskuuta | 15:09 | SS 14 | Nikara Short 2 | 17,68 km |
| 11. syyskuuta | 16:07 | SS 15 | Kamuycep 2 | 33,66 km |
| 11. syyskuuta | 17:03 | SS 16 | Kina 2 | 9,55 km |
| 11. syyskuuta | 18:33 | SS 17 | SSS Sapporo 5 | 1,57 km |
| 11. syyskuuta | 18:45 | SS 18 | SSS Sapporo 6 | 1,57 km |
| 12. syyskuuta | 7:31 | SS 19 | Bisan 1 | 5,00 km |
| 12. syyskuuta | 8:13 | SS 20 | Naekawa 1 | 17,23 km |
| 12. syyskuuta | 9:37 | SS 21 | Sunagawa 1 | 3,00 km |
| 12. syyskuuta | 10:12 | SS 22 | Bisan 2 | 5,00 km |
| 12. syyskuuta | 10:54 | SS 23 | Naekawa 2 | 17,23 km |
| 12. syyskuuta | 11:58 | SS 24 | Sunagawa 2 | 3,00 km |
| 12. syyskuuta | 14:00 | SS 25 | SSS Sapporo 7 | 1,57 km |
| 12. syyskuuta | 14:12 | SS 26 | SSS Sapporo 8 | 1,57 km |
Lähde:
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Citroën C4 WRC | 3:10.26,4 |  | 25 |
| 2. |  Petter Solberg |  Chris Patterson | Citroën C4 WRC | 3:10.42,1 | +15,7 | 18 |
| 3. |  Jari-Matti Latvala |  Miikka Anttila | Ford Focus RS WRC 09 | 3:10.52,4 | +26,0 | 15 |
| 4. |  Daniel Sordo |  Diego Vallejo | Citroën C4 WRC | 3:11.01,6 | +35,2 | 12 |
| 5. |  Sébastien Loeb |  Daniel Elena | Citroën C4 WRC | 3:11.19,7 | +53,3 | 10 |
| 6. |  Mikko Hirvonen |  Jarmo Lehtinen | Ford Focus RS WRC 09 | 3:11.39,9 | +1.13,5 | 8 |
| 7. |  Henning Solberg |  Ilka Minor | Ford Focus RS WRC 08 | 3:13.29,5 | +3.03,1 | 6 |
| 8. |  Federico Villagra |  Jorge Perez Companc | Ford Focus RS WRC 08 | 3:20.44,3 | +10.17,9 | 4 |
| 9. |  Jari Ketomaa |  Mika Stenberg | Ford Fiesta S2000 | 3:25.13,5 | +14.47,1 | 2 |
| 10. |  Martin Prokop |  Jan Tománek | Ford Fiesta S2000 | 3:25.47,2 | +15.20,8 | 1 |
Lähde:
Aiheesta muualla

Rally-Maps.com, erikoiskokeet kartalla (englanniksi)
Osakilpailut MM-rallikaudella 2010
Ruotsi
Meksiko
Jordania
Turkki
Uusi-Seelanti
Portugali
Bulgaria
Suomi
Saksa
Japani
Ranska
Katalonia
Wales
Rallin maailmanmestaruussarjan Japanin rallit
| --- | --- |
2000-luku:   2004  2005  2006  2007  2008 
2010-luku:   2010 
2020-luku:   2020  2021  2022  2023
Jesús Olmos

| Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Mitalit> Maa:   Meksiko.Miesten koripallo. Olympialaiset  | Maa:   Meksiko> Miesten koripallo. |
| --- | --- | --- | --- |
|  Pronssia | Berliini 1936 |  |  |
Jesús "El Tuto" Olmos Moreno (20. heinäkuuta 1910 Chihuahua, Chihuahua – 25. lokakuuta 1988 Chihuahua, Chihuahua) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi kaikissa seitsemässä ottelussa.
Jaro International

| Jaro International |
| --- | --- |
Perustettu:  1991
Lakkautettu:  2001
Laivaston koko:  2
Kotipaikka:  Bukarest, Romania
Jaro Internationalin BAC 1-11.
Jaro International (ICAO: MDJ) oli romanialainen lentoyhtiö, joka oli toiminnassa vuodet 1991–2001. Sen päämaja sijaitsi Bukarestissa. Yhtiön laivastoon kuului kaksi BAC 1-11 -lentokonetta.
Jarnsaxa

| Jarnsaxa> Löytäminen |
| --- | --- |
Löytäjät:  Scott S. Sheppard, David C. Jewitt, Jan T. Kleyna
Löytöaika:  6. maaliskuuta 2006
Kiertoradan ominaisuudet
Planeetta:  Saturnus
Eksentrisyys:  0,2171
Kiertoaika:  1 006,98 d
Inklinaatio:  163,322°
Fyysiset ominaisuudet
Päiväntasaajan halkaisija:  ~6 km
Keskitiheys:  2.3 g/cm3
Albedo:  0.04
Jarnsaxa on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijilla 6. maaliskuuta 2006.
Jarnsaxaa kutsuttiin alun perin nimellä S/2006 S6. Kuun nimi tulee skandinaavien mytologiasta, jossa Jarnsaxa on yksi yhdeksästä jättiläisestä, jotka synnyttivät Heimdallin.
Hitparade

| Hitparade Soul Kojo |
| --- | --- | --- |

Studioalbumin tiedot
 Äänitetty : 1981
 Studio : MTV   Takomo-äänitysstudiot
 Julkaistu: 1982
 Formaatti: LP-levy (6432 025)   C-kasetti (7227 025)
 Tuottaja(t): Kassu Halonen   Timo Kojo   Juha Tikka
 Tyylilaji: soul, funk
 Kesto: 41.45
 Levy-yhtiö: Finnlevy
 Levymerkki: Philips
(Soul) Kojon muut julkaisut
| Go All the Way 1981 | Hitparade 1982 | Time Won’t Wait 1983 |
Hitparade on suomalaislaulaja Kojon neljäs studioalbumi vuodelta 1982. Levy sisältää etukannen saksankielisen mainoksen mukaan ”16 unohtumatonta soulhittiä Soul Kojon esittämänä Karl-Heinz Halombutahin studio-orkesterin säestämänä”. Kojo käyttää levyllä taiteilijanimeä ”Soul Kojo” ja ”Karl-Heinz Halombutah”-nimimerkin taakse kätkeytyy säveltäjä-sovittaja Kassu Halonen.
Kappaleet

Kaikkien kappaleiden sovitukset tehnyt Kassu Halonen salanimellä Karl-Heinz Halombutah.
Kappaleet > A-puoli

Soul Finger – 0.33 + 2.15 (säv. ja san. J. Alexander, R. Caldwell, B. Cauley, C. Cunningham, P. Jones & J. King)
Soul Medley
Sweet Soul Music – 1.19 (säv. ja san. Arthur Conley, Sam Cooke & Otis Redding)
Licking Stick – Licking Stick – 1.20 (säv. ja san. James Brown, Bobby Byrd & Alfred Ellis)
Who's Making Love – 1.40 (säv. ja san. Banks, B. Crutcher, Davis & Jackson)
Hold On (I’m Coming) – 0.48 (säv. ja san. Isaac Hayes & David Porter)
Land of Thousand Dances – 1.02 (säv. ja san. Chris Kenner)
Funky Street – 1.29 (säv. ja san. Arthur Conley & E. Simms)
Sweet Soul Music – 0.49
I Only Have Love – 3.40 (instrumentaali, säv. Teenie Hodges, Willie Mitchell, Earl Randle & L. Seymour)
Snatchin’ It Back – 3.06 (säv. ja san. Clarence Carter & George Jackson)
I've Been Loving You Too Long – 3.48 (säv. ja san. Jerry Butler & Otis Redding)
Kappaleet > B-puoli

Sad Song – 2.58 (säv. ja san. Otis Redding &  Steve Cropper)
Give It What You Can – 3.43 (säv. ja san. S. Cropper, C. Marsh & J. Tarbutton)
Whole Lotta Woman – 2.28 (säv. ja san. J. W. Alexander / L. Jordan)
Mustang Sally – 4.05 (säv. ja san. B. Rice)
I Smell a Rat – 3.00 (säv. ja san. Larry Chambers, George Jackson, Melvin Leaks & Raymond Moore)
Munich Soul Stew – 4.25 (säv. ja san. Halonen / Kojo / Tikka)
Lähteet:
Tekijät

Soul Kojo (oik. Timo Kojo) – laulu
Karl-Heinz Halombutah (oik. Kalervo ”Kassu” Halonen) – kapellimestari
Tekijät > Muusikot

Levyllä Soul Kojoa säestää Karl-Heinz Halombutahin eli Kassu Halosen studio-orkesteri.
Olli Haavisto ja Esa Kaartamo – kitarat
Kassu Halonen – kosketinsoittimet
Jan Brunberg ja Maukka Siirala – bassot
Hannu Lemola ja Kari Valjakka – rummut
Esko Heikkinen – trumpetit
Lähde:
Tekijät > Tuotanto

Kassu Halonen, Timo Kojo ja Juha Tikka – tuottajat
Harri Sutinen – äänitys (MTV)
Dan Tigerstedt – äänitys, miksaus (Takomo-äänitysstudiot)
Markus Heikkerö (nimim. Max Heickert) – kansitaide
Lähde:
Johanneksen leipäpuu

| Johanneksen leipäpuu |
| --- | --- |
 Johannes (Sulevi Peltola)
Ohjaaja:  Matti Ijäs
Käsikirjoittaja:  Juha Lehtola
Säveltäjä:  Eero Ojanen
Kuvaaja:  Jouko Paavonen
Leikkaaja:  Pipsa Valavaara
Lavastaja:  Lea Sipilä
Pääosat:   Sulevi Peltola  Tarja Siimes  Liisa Lehtimaja 
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  2. toukokuuta 1994
Kesto:  59 minuuttia
Aiheesta muualla
IMDb 
Elonet
Infobox OKNimi-testi OK: 
Johanneksen leipäpuu on Matti Ijäksen ohjaama suomalainen televisionäytelmä vuodelta 1994. Sen on käsikirjoittanut Juha Lehtola Martti Joenpolven novellin "Johanneksenleipäpuu" pohjalta. Näytelmän pääosaa, yrittäjä Johannes Rantasta, esittää Sulevi Peltola.
Johanneksen leipäpuu esitettiin ensimmäisen kerran televisiossa 2. toukokuuta 1994.
John Anthony Dooher

John Anthony Dooher (s. 3. toukokuuta 1943 Dorchester) on yhdysvaltalainen roomalaiskatolinen piispa. Hänet vihki papiksi Bostonin arkkihiippakuntaan Richard James Cushing 21. toukokuuta 1969. Hänet nimitettiin Bostonin vihkipiispaksi sekä Thevesten titulaaripiispaksi 12. lokakuuta 2006, ja piispaksi vihkiminen seurasi 12. joulukuuta. Pääkonsekraattorina toimi Sean Patrick O'Malley, jota avustivat Francis Xavier Irwin ja Walter James Edyvean.
Johannes Wilhelm von Nandelstadh

Johannes Wilhelm von Nandelstadh (17. lokakuuta 1863 – 16. marraskuuta 1931 Helsinki) oli suomalainen pankkivirkailija ja valtiopäivämies.
Von Nandelstadh toimi Helsingin Osakepankissa pankinkamreerina. Hänen vanhempansa olivat kruununvouti, kollegiasessori Sigismund von Nandelstadh ja Hilda Sofia von Nandelstadh. Arkkitehti Sigismund von Nandelstadh oli hänen veljensä, samoin kuin hammaslääkäri Oscar Alexander von Nandelstadh.
Johannes Wilhelm von Nandelstadh oli aatelissäädyssä edustaja valtiopäivillä  1900 ja 1905–1906.
Johan Weckrooth

Johan Weckrooth (1709 –  26. kesäkuuta 1756 Viipuri) oli suomalainen kauppias, laivanvarustaja ja sahanomistaja.
Luultavasti Viipurissa syntyneen ja siellä kuolleen Weckroothin vanhammat olivat Äyräpään nimismies Johan Weckrooth ja Margareta Herkepaea. Hänen puolisonsa vuodesta 1735 oli Catharina Sesemann, kauppias Philip Sesemannin tytär. Johan ja Catharina Weckroothin lapsista Anna Catharina oli kenraalimajuri Niclas Wilhelm Sutthoffin äiti ja Helena Viipurin kuvernööri, vapaaherra Nikolai Heinrich von Engelhardtin puoliso.
Weckrooth lienee saanut porvarinoikeudet 1730-luvulla. Hän toimi monista muista Viipurin kauppiaista poiketen myös laivanvarustajana, jolla oli 1740- ja 1750-luvuilla useita laivoja. Hän omisti myös pikitehtaan ja sahoja, joita varten hän rakennutti kanavia tukinuittoon. Viipurissa Weckroooth omisti kolme kaupunkitaloa. Vaikka Weckrooth oli Viipurin suurimpia kauppiaita 1700-luvun puolivälissä, hän ei osallistunut juurikaan näkyvästi kaupungin hallintoon. Nuorena kuolleen Weckroothin luoma liiketoiminta, jota hänen äitinsä ja kaksi poikaansa jatkoivat, päättyi vararikkoon jo 1786. Kirjailija Lempi Jääskeläinen on kuvannut romaanisarjassaan Viipurin Weckrootheja.
Aiheesta muualla

Johan Weckrooth Biografiasampo.
Johannes Wulffert

Johannes (Johan) Wulffert (ven. Иван Густавович Вульферт, Ivan Gustavovitš Vulfert; 5. maaliskuuta (J: 22. helmikuuta) 1785 Viipuri – 15. huhtikuuta (J: 3. huhtikuuta) 1848 Helsinki) oli suomalainen Venäjän keisarikunnan armeijan kenraalimajuri.
Wulffert palveli Venäjän armeijassa vuodesta 1802 ja osallistui Napoleonin sotiin vuosina 1805–1814. Hän sai 1804 aliluutnantin, 1807 luutnantin, 1812 kapteenin, 1813 majurin ja 1814 everstiluutnantin arvon. Hän toimi suomalaistaustaisen kenraali Georg Magnus Sprengtportenin adjutanttina. Vuonna 1815 Wulffert palveli Puolassa ja vuodesta 1816 Ahvenanmaalla. Hän oli Turun komendanttina vuosina 1820–1829 ja Suomen santarmiosaston ensimmäisenä esiupseerina eli päällikkönä Helsingissä vuosina 1829–1836. Hänet ylennettiin vuonna 1835 everstiksi ja hän siirtyi vuonna 1837 ratsuväkeen saaden samalla kenraalimajurin arvon. Vuodesta 1840 hän oli Helsingin komendanttina. Vuonna 1848 kuollut Wulffert on haudattu Helsingin Hietaniemen hautausmaan vanhalle alueelle.
Wulffertin puoliso oli Amalia Charlotta Henrika Fredrika von der Oelsnitz. Heille syntyi kahdeksan lasta. Wulffertin veli oli Suomen postiylijohtaja Alexander von Wulffert.
Jeesuksen hauta

On olemassa useita paikkoja, joita jotkut pitävät Jeesuksen hautana tai ovat väittäneet hautapaikaksi:
Pyhän haudan kirkko – Jeesuksen hautapaikka perimätiedon mukaan; jotkut kristityt ja tutkijat hyväksyvät, että kirkko olisi rakennettu Jeesuksen hautapaikan päälle.
Puutarhahauta – 1800-luvulla löytynyt hauta on joidenkin, erityisesti protestanttisten kristittyjen mukaan Jeesuksen todellinen hautapaikka.
Roza Bal, Srinagar, Kashmir – ahmadi-muslimit kunnioittavat paikkaa Yuz Asafin hautana, yhdistäen hänet Jeesukseen.
Shingo, Aomori, Japani – paikallisten väitteiden mukaan Jeesuksen hautapaikka.
Talpiotin hauta – Talpiotista, Israelista vuonna 1980 löydettyä hautaa on väitetty Jeesuksen, Magdalan Marian ja eräiden muiden Raamatun henkilöiden "perhehaudaksi" dokumentissa The Lost Tomb of Jesus.
Jeesuksen hautaa käsittelevät:
The Lost Tomb of Jesus, Simcha Jacobovicin, Charles R. Pellegrinon ja James Cameronin (ohjaaja) dokumentti Talpiotin haudasta.
The Jesus Family Tomb, Jacobovicin ja Pellegrinon kirja Talpiotin haudasta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jeesuksen hauta”, voi hakea sivunnimihaulla, laajalla sivunnimihaulla tai tekstihaulla.
Johtojännetuppi

Johtojännetuppi (engl. bundle sheath) on kasvin johtojänteen ympärillä oleva solukerros, jonka solut poikkeavat niitä ympäröivästä solukosta. Johtojännetuppi voi olla yksi- tai monikerroksinen. Lehdissä sekä muissa kasvin yhteyttävissä osissa johtojännetupet voivat näkyä poikkileikkauksessa niin sanottuna Kranz-anatomiana, joka on tyypillinen C4-kasveille. Johtojännetupen soluissa tapahtuva hiilidioksidin konsentroituminen ja sitominen fotosynteesin Calvinin kiertoon RuBisCo-entsyymin kautta on olennainen osa C4-yhteyttämistä. Johtojännetuppia on myös joillakin C3-kasveilla, joskin niiden tehtävät ovat tällöin erilaiset kuin C4-kasveilla.
JFK: Reloaded

| JFK: Reloaded |
| --- | --- |

Kehittäjä:  Traffic Software
Julkaisija:  Traffic Games
Suunnittelija:  Kirk Ewing (Marketing Director)
Julkaistu:  2004
Lajityyppi:  ensimmäisen persoonan ammuntapeli
Pelimuoto:  yksinpeli
Ikäluokitus:  
Alusta:  Microsoft Windows
Lisenssi:  Ilmaisohjelma ja suljettu lisenssi
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
Kuvakaappaus pelistä, pelaajalla "JFK" tähtäimessä.
JFK: Reloaded on "historiallinen simulaattori", videopeli, joka on rakennettu muistuttamaan John F. Kennedyn salamurhaa. Se julkistettiin 22. marraskuuta 2004 (tapahtuman 41. vuosipäivänä). Pelin kehittäjät sanoivat tarkoituksenaan olleen "tuoda historia eloon" ja auttaa todistamaan Warrenin komission löydöt. Pelin tekijän Traffic Softwaren mukaan pelin päämääränä oli "ennallistaa todennäköisimmät tapahtumaketjut siitä, mitä tapahtui 1963-11-22". Pelaaja voi omilla taidoillaan auttaa todistamaan, että Oswaldilla oli sekä "keinot että taidot tehdä rikos" ja siten todistaa komission päätelmät oikeiksi. Peliä myytiin aluksi hintaan US$4.99, mutta on sittemmin vapaasti ladattavissa.
Pelaaminen

JFK: Reloaded asettaa pelaajan väitetyn murhaajan Lee Harvey Oswaldin rooliin. Pelaaja saa pisteitä sen mukaan, kuinka tarkasti hän pystyy seuraamaan Warrenin komission raportin mukaista tapahtumien kulkua: ensimmäinen laukaus oli ohilaukaus, toinen osui JFK:n kaulaan ja kuvernööri Connallyyn sekä kolmas JFK:n päähän. Pelaaja on sijoittuneena kirjavaraston ikkunaan kiikarikiväärin kanssa juuri ennen kuin Kennedyä kuljettava limusiini tulee kulman takaa noin 28 sekuntia ennen ensimmäistä laukausta. Hiirellä ohjataan tähtäintä ja ammutaan. Pelaaja on vapaa ampumaan heti pelin alettua ja voi ampua maksimissaan 39 luotia. Vain kolmesta ensimmäisestä saa pisteitä, muista tulee miinuspisteitä. Peli päättyy, kun limusiini katoaa tunneliin tai tietty määrä aikaa on kulunut pelin alusta.
Pelaaminen > Uusinta ja ballistiikka

Pelin hahmoja kutsutaan "näyttelijöiksi", laukausten jälkeen "agentti" juoksee limusiinin taakse, kuten oikeastikin tapahtui. Jos pelaaja onnistuu ampumaan viimeisen laukauksen oikea-aikaisesti ja osuu "JFK:n" päähän, "Jackie Kennedy" syöksyy peräluukun päälle, oikeaa tapahtumaa mukaillen. Pelaaja voi katsoa uusinnan tapahtumasta Zapruder-filmin tapaan (kaiuttimista kuuluu kaitafilmikameran hurinaa). Mahdollisia kuvakulmia on kaikkiaan 12, muun muassa "luotikamera" ja vapaasti aseteltava kamera. Tämän jälkeen näytetään limusiinia kohti ammuttujen laukausten ballistiikka ja luotien lentoradat. Pelin tilastot voi tallettaa. Pelin maksimipistemäärä on 1000. Pelistä järjestetyssä kilpailussa suurin rekisteröity pistemäärä oli 784.
Alkuperäisen pelin luotien lentorata ei vastannut täysin käytettyjä luoteja ja peliin onkin saatavilla päivitys, jossa asia on korjattu; päivitys mahdollistaa myös ampumisen muista väitetyistä ampumapaikoista, kuten ruohokukkulalta etuviistosta ja Dal-Tex-rakennuksesta Dealy Plazalla sekä lisää ihmisjoukkoja teiden varsille.
Kriittinen vastaanotto

Presidentti J.F.Kennedyn veli senaattori Edward M. Kennedy kuvaili peliä "...despicable." (halveksittavaksi) ja senaattori Joseph Lieberman kuvaili sitä "sairaaksi" . Children NOW -organisaatio, joka haluaa turvallisempaa mediaa lapsille, kiisti Traffic Median väitteet "opettavaisuudesta". Peli opettaa heidän mukaansa ainoastaan "kuinka toimia salamurhaajana". Peli ei ole tarkoitettu lapsille.
Kirk Ewing, Trafficin Managing Director sanoi "vilpittömästi uskovansa, että jos tarpeeksi ihmisiä osallistuu, voimme todistaa lopullisesti ettei ketään muita osallistunut Kennedyn salamurhaan".
Populaarikulttuurissa

Law & Order: Special Victims Unit -tvsarjan jaksossa "Raw"(2005), uusnatsien "BlitzkriegKids.com"-sivustolla oli linkki peliin. Etsivä John Munch, joka ihailee Kennedyä ja uskoo moniin siihen liittyviin salaliittoteorioihin, kiinnittää huomiota siihen, jolloin etsivä Odafin "Fin" Tutuola vakuuttaa toverinsa, ettei se ole sellaista, jonka tämä haluaisi nähdä.
Aiheesta muualla

Virallinen sivusto 2005 web archive.
JFK Reloaded: Revisited in 2006: Katsaus ja latauslinkki Web archive 2006.
Lataussivusto
Documentary Games: Putting the Player in the Path of History, katsaus peliin, myös kuvia pelistä. Pdf